**บทที่ 4  
การดำเนินงานในขั้นตอนต่อไป**

โครงการปรับปรุงโปรแกรมบริหารบำรุงทาง (TPMS) มีกำหนดระยะเวลาดำเนินการทั้งสิ้น 360 วัน   
โดยเริ่มปฏิบัติงานโครงการเมื่อวันที่ 30 กันยายน พ.ศ. 2559 และสิ้นสุดระยะเวลาดำเนินการ  
ในวันที่ 22 กันยายน พ.ศ. 2560 โดยมีกำหนดการส่งมอบรายงานเอกสารครั้งถัดไป คือ **รายงานความก้าวหน้าฉบับที่ 2 (Progress Report II)** รายละเอียดดังต่อไปนี้

ที่ปรึกษาจะต้องจัดทำรายงานความก้าวหน้าฉบับที่ 2 ที่เป็นรูปเล่ม จำนวน 20 (ยี่สิบ) ชุด และส่งมอบภายในเวลา 270 วัน นับถัดจากวันลงนามในสัญญา และรายงานฉบับนี้จะต้องประกอบด้วยความก้าวหน้าของงานแต่ละด้าน

* ผลงานในภาพรวมของโครงการ
* ปรับปรุงโปรแกรมบริหารบำรุงทาง (TPMS) ให้สามารถตอบสนองความต้องการของผู้ใช้งาน ในการวิเคราะห์
* ทดสอบการใช้งานโดยการวิเคราะห์ความต้องการงบประมาณบำรุงทางของกรมทางหลวง โดยใช้ข้อมูลล่าสุดในฐานข้อมูลกลางงานบำรุงทาง
* สรุปผลงานที่ทำสำเร็จแล้ว และแผนงานที่จะปฏิบัติในงวดต่อไป
* ปัญหาและอุปสรรค พร้อมด้วยแนวทางการแก้ไข
* แผนงานในลำดับถัดไป

สำหรับรายงานความก้าวหน้าฉบับที่ 2 (Progress Report II) คณะที่ปรึกษาได้วางแนวทางในการดำเนินงานขั้นตอนถัดไปดังตารางที่ 4-1

ตารางที่ 4-1 รายละเอียดการดำเนินงานในขั้นตอนถัดไป

| **รายละเอียด** | **การดำเนินงาน** |
| --- | --- |
| ปรับปรุงโปรแกรมบริหารบำรุงทาง (TPMS) ให้สามารถตอบสนองความต้องการของผู้ใช้งาน ในการวิเคราะห์ | โดยมีรายละเอียดการดำเนินงานดังนี้   * รองรับการปรับเปลี่ยนค่าตัวแปรต่างๆ ที่ส่งผลกระทบต่อแบบจำลองต่างๆ ภายในโปรแกรม TPMS ได้ * สามารถกำหนดรูปแบบการซ่อมบำรุงให้สอดคล้องกับปัจจุบันและสอดคล้องกับวิธีซ่อมบำรุงของกรมทางหลวง และรองรับรูปแบบการซ่อมบำรุงในอนาคตได้ * รองรับการลด เพิ่มเติม และแก้ไขวิธีการซ่อมบำรุงและราคาต่อหน่วย รวมถึงการแก้ไขเกณฑ์การพิจารณาวิธีการซ่อมบำรุง * รองรับการปรับเปลี่ยนเงื่อนไขในการวิเคราะห์งบประมาณ * สามารถบันทึกรายละเอียดโครงการที่ใช้ในการวิเคราะห์ที่ประกอบด้วย สายทางวิธีการ และเงื่อนไขในการซ่อมบำรุง * สามารถเชื่อมต่อข้อมูลที่จำเป็นสำหรับใช้ในการวิเคราะห์ข้อมูลได้ เช่น  ระบบสารสนเทศโครงข่ายทางหลวง (RoadNet), ระบบฐานข้อมูลงานวิเคราะห์และตรวจสอบสภาพทาง (MIIS), ระบบข้อมูลทะเบียนทางหลวง (HRIS) เป็นต้น * สามารถแสดงผลและส่งออกข้อมูลผลการวิเคราะห์ และสามารถกำหนดสิทธิการเข้าใช้งานระบบให้สอดคล้องกับการใช้งานของกรมทางหลวง |
| ทดสอบการใช้งานโดยการวิเคราะห์ความต้องการงบประมาณบำรุงทางของกรมทางหลวง โดยใช้ข้อมูลล่าสุดในฐานข้อมูลกลางงานบำรุงทาง | โดยมีรายละเอียดการดำเนินงานมีดังนี้   * ทดสอบการใช้งานโปรแกรม TPMS * นำเสนอตัวอย่างรายงานการวิเคราะห์ข้อมูลจากโปรแกรม TPMS |